stanford-oval/wikipedia huggingface dataset:
פתית השלג של קוך
תכונות > שטח הפרקטל

ראוי לשים לב שעל אף היקפו האינסופי, שטח פתית השלג של קוך סופי, והוא קטן משטח המעגל החוסם את המשולש ממנו החלה שרשרת האיטרציות. למעשה ניתן להראות ששטח פתית השלג מתכנס במדויק לערך  1.6a_{0}, כאשר  a_{0} הוא שטח המשולש שווה הצלעות ההתחלתי.
הוכחה
בכל שלב בבניית הפרקטל כל קטע ישר בו מוחלף בארבעה קטעים ישרים, לכן מספר הקטעים הישרים בו לאחר n איטרציות הוא:  b_{n}=3\cdot 4^{n}. המשולשים שנבנים בכל איטרציה הם בעלי יחסי דמיון 1 ל-3 עם המשולשים שנבנו באיטרציה הקודמת, ולכן שטחם תשיעית מהמשולשים שנבנו באיטרציה הקודמת. לפיכך שטח כל משולש שנבנה באיטרציה ה-n הוא:
 a_{n}={\frac {a_{0}}{9^{n}}}. השטח שמתווסף לפרקטל באיטרציה ה-1 + n שווה למכפלת מספר הקטעים הישרים בסיום האיטרציה ה-n בשטח כל משולש שנבנה באיטרציה ה-n+1. כלומר שטחו הכולל S של הפרקטל הוא:
S=a_{0}+\sum _{n=1}^{\infty }a_{n}\cdot b_{n-1}=a_{0}(1+\sum _{n=1}^{\infty }({\frac {1}{9^{n}}})\cdot 3\cdot 4^{n-1})=a_{0}(1+{\frac {3}{4}}\sum _{n=1}^{\infty }({\frac {4}{9}})^{n}).
מנוסחת הסיכום הידועה לחישוב סכום סדרה הנדסית יוצא שערך הסכום האינסופי תחת סימן הסכימה מתכנס ל-:  {\frac {4/9}{1-4/9}}={\frac {4}{5}}, לכן ערך השטח הכולל של הפרקטל הוא:  S=a_{0}(1+{\frac {3}{4}}\cdot {\frac {4}{5}})={\frac {8}{5}}a_{0}.
תכונות > ממד האוסדורף

תכונה נוספת נוגעת לממד האוסדורף של פתית השלג. כאמור, בכל פעולה אנחנו מחליפים שלושה קטעים שאורך כל אחד מהם הוא שליש מהקטע המקורי בארבעה קטעים מסוג זה. מכאן, שממד האוסדורף של פתית השלג הוא:  {\frac {\log {4}}{\log {3}}}\approx 1.262. לפתית השלג של קוך ממד שאינו שלם, תכונה אופיינית לפרקטל.
ראו גם

קבוצת קנטור
משולש סרפינסקי
ספוג מנגר
שופר גבריאל
הגדלה אינסופית של פתית השלג של קוך
פליקס אבואה

פליקס אדולף אבואה (בצרפתית - Félix Adolphe Éboué; ‏ 26 בדצמבר 1884 - 17 במרץ 1944) היה מדינאי צרפתי שחור, ששימש בתפקידים בכירים בממשל הקולוניאלי הצרפתי. הוא היה הצרפתי השחור הראשון שקיבל מינוי למשרה רמה במינהל הקולוניאלי הצרפתי, כאשר מונה למושל גוואדלופ ב-1936. כמושל צ'אד במלחמת העולם השנייה, הביא לתמיכת המושבה, ועמה יתר מושבות אפריקה המשוונית הצרפתית, בצרפת החופשית בהנהגת שארל דה גול, כאשר משטרו של פיליפ פטן המכונה צרפת של וישי נחשב למשטר ה'לגיטימי', ומושבות רבות נותרו נאמנות לו. הוא תמך בשיתוף אפריקאים בממשל, ובעידוד התרבות המקומית. ב-1944 זכה להיות האדם השחור הראשון ששרידיו הוטמנו בפנתיאון בפריז לאחר מותו.
ביוגרפיה

אבואה נולד בקאיין שבגיאנה הצרפתית (הנחשבת לחבל ארץ מעבר לים של צרפת). הורי הוריו היו עבדים. הוא היה הבן הרביעי ממשפחה בת חמישה ילדים. עוד בצעירותו גילה הישגים לימודיים וקיבל מלגה ללימודים בתיכון בבורדו. כן גילה מצוינות במשחק הכדורגל.
הוא סיים לימודי משפטים באחד מבתי הספר ה"קולוניאלים" המיועדים להכשרת בני המושבות בפריז. את הקריירה שלו התחיל באובאנגי שארי בה שרת כעשרים שנה, ולאחר מכן עבר למרטיניק. בשנת 1936 מונה למושל גוואדלופ, והיה לשחור הראשון הממונה למשרה רמה בממשל הקולוניאלי הצרפתי.
שנתיים לאחר מכן עבר לצ'אד, והגיע לפור לאמי ב-4 בינואר 1939, כאשר מלחמת העולם השנייה נראתה כעומדת בפתח. הוא היה בעל תפקיד מפתח בגיבוש תמיכת צ'אד באנשי צרפת החופשית של דה גול ב-1940 ובגיבוש השליטה בכל מושבות אפריקה הצרפתית המשוונית.
כמושל, עשה אבואה מאמצים רבים לשיפור מצבם של תושבי המושבה. הוא סימן כ"בעלי ערך" (évolué) מאתיים משכילים בני המקום, הוריד את מיסיהם ונתן להם משרות סמכות בממשל. על אף שהיה פרנקופיל, ופעל לעידוד השפה הצרפתית, גילה מעורבות בעידוד השפה והתרבות המקומיות. בשנת 1941 צורף ללגיון הכבוד.
ב-1944 מת מהתקף לב בעת ביקור בקהיר. אפרו נטמן בפנתיאון בפריז, והוא היה השחור הראשון שזכה לכך.
פלורה (זמרת)

| --- | --- |

פלורה, 2020
 לידה:  9 באוקטובר 1984 (בת 40) הרצליה, ישראל 
 שם לידה:  לירון פלורה משולם
 שם במה:  פלורה
 מוקד פעילות:  ישראל 
 תקופת הפעילות:  מ-2002
 מקום לימודים:  האקדמיה למוסיקה ולמחול בירושלים
 סוגה:  אינדי רוק, מוזיקת פולק, רוק אלטרנטיבי, אינדי פופ, אלקטרואקוסטיקה 
 שפה מועדפת:  עברית ואנגלית
 כלי נגינה:  גיטרה, סינתיסייזר, פסנתר, חליל צד 
 חברת תקליטים:  קמע 
 שיתופי פעולה בולטים:  יובל בנאי, רונה קינן, עדי שחם, נומקה
 בן זוג:  כפיר שריד
 מספר צאצאים:  1
 iamflora.com
 
לירון פלורה משולם, הידועה בשם הבמה פלורה (נולדה ב-9 באוקטובר 1984) היא זמרת-יוצרת ישראלית, מלחינה, מעבדת מוזיקלית, מפיקה, נגנית ומורה לפיתוח קול, לפסנתר ולהפקה מוזיקלית.
ביוגרפיה

נולדה בהרצליה למשה משולם, גיטריסט קלאסי ומורה לגיטרה, ולציפורה משולם, המנהלת לשעבר של תיכון חדש הרצליה. סיימה את תיכון היובל בהרצליה במגמות אמנות ותיאטרון. בעלת תואר ראשון בזמרה רב-תחומית באקדמיה למוסיקה ולמחול בירושלים. פלורה הייתה המרצה הראשונה בבית הספר למוזיקה, סאונד והפקה "פלוטו". היא מעבירה סדנאות אמן במכללת BPM.
קריירה

פלורה החלה לכתוב מוזיקה ושירים בגיל צעיר. מגיל 16 הופיעה בהרכבים שונים עם שירים שהלחינה וכתבה. במהלך לימודיה באקדמיה היא ליוותה את ברי סחרוף, שלומי שבן, רונה קינן בערב לכבוד יום האישה. בשנים 2013–2015 ליוותה את אסף אבידן בקלידים. במשך כמה שנים הופיעה עם אנסמבל הפלייבק הישראלי שם הכירה את מיכאל בן שמעון וגדי פטר שניגנו באלבומה הראשון "Happy Today". פלורה שותפה לצד סטלה גוט ולי אוסי במיזם "נשים בסאונד" - יוזמה לקידום ועידוד של נשים בתחום המוזיקה והסאונד.
ב-11 ביולי 2023 הוציאה את הסינגל "הרגעים הקטנים האלה".
יצירה מוזיקלית > Happy Today

בשנת 2010 יצא אלבומה הראשון של פלורה, "Happy Today", שאת שיריו היא כתבה והלחינה. תהליך העבודה על האלבום ארך זמן רב. פלורה התעסקה בחיפושים מוזיקליים וטקסטואליים בסטודיו בביתה. בין השאר השתמשה באלבום בסאונדים חיים שהקליטה, כמו שיחה באמהרית שהייתה עדה לה ברחוב פרנקל בתל אביב, או חריקת כיסא העבודה שלה. את האלבום הפיקה ביחד עם כפיר שריד, בן זוגה. האלבום יצא בהוצאה עצמית וזכה לביקורות מצוינות. היא הופיעה עם שירי האלבום ברחבי הארץ.
על האלבום כתבה ליה פן בעיתון הארץ:
...לחנים עשירים ומלאי תפניות וקול מלא הבעה.. כישרון גדול שרוצה לרוץ, שברון לב ורגש טהור...
יצירה מוזיקלית > Everything is Here

בשנת 2014 הוציאה את האלבום "Everything is Here". שגם את שיריו כתבה והלחינה. ארבעה מתוך ששת שירי האלבום הפיקה בשיתוף המפיק המוזיקלי בנו הנדלר. האלבום יצא עצמאית. את העיבוד לשיר "It's a Lie" עשתה עם נועם הלפר ואת השיר השישי "This is Happening" עיבדה בשיתוף פעולה עם הוד מושונוב. השיר נבחר לככב בפרסומת בקמפיין הישראלי של חברת PayPal ופלורה אף השתתפה בפרסומת. היא הופיעה עם שירי האלבום בארץ וברחבי העולם, בין היתר בגרמניה, צרפת, איטליה, פולין, יפן, דרום קוריאה ובערים לונדון וניו-יורק. כמו כן הופיעה בפסטיבלים הבינלאומיים "Rainbow Island" (דרום קוריאה), "Natural High" (יפן) ו-2012 CMJ (ניו יורק) ופסטיבל המוזיקה בפריז ובארץ היא הופיעה בפסטיבלים אינדינגב, יערות מנשה, חשיפה ופסטיבל הפסנתר. האלבום זכה לביקורות מפרגנות ושיריו הושמעו בתחנות רדיו רבות, בהן 88 FM, רדיו תל אביב ועוד.
יצירה מוזיקלית > מקום

בשנת 2017 הוציאה פלורה את אלבומה הראשון בשפה העברית ששמו "מקום". האלבום יצא בהפצת הלייבל "קמע". את שירי האלבום כתבה והלחינה למעט השיר "בלונים" שכתבה עם זהר גינזבורג ונגה ארז. את עיבודי האלבום יצרה יחד עם המתופף שחר חזיזה והבסיסט גיא שרף. השירים "מותר" ו-"שיר לשיפור המצב רוח" נכנסו לפלייליסט של גלגלצ ולבחירת העורכים של כאן 88 והושמעו בתחנות רדיו רבות. ל-"שיר לשיפור המצב רוח" הופק קליפ שביימה שירי שחר. פלורה הופיעה עם שירי האלבום ברחבי הארץ.
שירה של פלורה "Go Out" מתוך אלבום עתידי, נכנס לאלבום האוסף "תמונת מצב" במימון בירה מכבי.
יצירה מוזיקלית > הפקה מוזיקלית

בשנת 2015 הפיקה את השיר "קיץ" של הזמר מיכאל בן שמעון. השיר נכנס לפלייליסט לילה של גלגלצ.
בשנת 2017 הפיקה לעומר קורן את השיר "חמצן" מתוך המיני אלבום "יש לי אישה".
בשנת 2017 הפיקה יחד עם כפיר שריד את אלבומו "בת יענה".
מוזיקה למחול ולהפקות וידאו

בשנת 2009 הלחינה את המוזיקה ל-"Blind Spot", יצירת דואו לרקדנים אופיר גז וגליה חצור שגם עשתה את הכריאוגרפיה.
בשנת 2011 כתבה את המוזיקה ליצירת המחול "עזרת נשים" של דפי אל-טבב. באותה שנה הושמעו שירים מתוך האלבום "Happy Today" ביצירת המחול "Black Bird" של הכריאוגרפית הצ'כית תרזה דוביאסובה.
בשנת 2012 כתבה עם גיא גלם את המוזיקה ליצירת המחול "נשימה עמוקה בלתי סדירה" של הכריאוגרפית מירב דגן. היצירה הוצגה ברחבי הארץ. באותה שנה הלחינה את המוזיקה לסרט האנימציה הקצר "The Black Box", שביים יאיר גורדון.
בשנת 2016 כתבה את המוזיקה לתערוכה "Kinderbilder" של האמנית הגרמנייה ליסה מארי פפל, שהוצגה באיברלינגן. לתמונותיה של פפל הוצמדו אוזניות והמבקרים האזינו למוזיקה שנכתבה לתמונה. באותה שנה כתבה את המוזיקה ליצירת המחול Red Touch של הכוריאוגרפית רותם גרינברג.
בשנת 2017 יצרה את הסאונד ליצירות סטופ מושן של האמן קלון. היצירה הופיעה ברחבי העולם.
בשנת 2021 כתבה עם גיא שרף את המוזיקה ללהקת המחול בת שבע הצעירה למופע "גרלנדה" של הכוריאוגרפית של טליה בק. שתי יצירות של פלורה ליוו את להקת המחול הדתית "פעמים". את הכוריאוגרפיה עשו רבקה וולקר ואלישבע רוזווג.
שיתופי פעולה אומנותיים

בשנת 2011 אצרה יחד עם גיא חגג' את האלבום "אוהלים אדירים" אלבום אוסף שירי מחאה בעקבות המחאה החברתית של אותה שנה. באלבום השתתפו בין היתר פורטיסחרוף, יהוא ירון, טליה אליאב, איה כורם ופלורה עצמה ששרה את השיר "High Buildings".
בשנת 2014 השתתפה וכתבה עם אילן גרין, גיא שרף ושחר קצ'קה את המופע "אגדה של פסח", לחנים חדשים לשירי ההגדה.
בשנת 2017 השתתפה בפרויקט "השעה הכי יפה", אלבום משירי יותם ראובני שאצר דויד פרל. פלורה ביצעה את השיר "שירה מושהית". באלבום השתתפו בין היתר אלון עדר, רוני אלטר, אליוט ויעל איזנברג. באותה 2017 הוזמנה לחמם את הופעתם של ההרכב הגרמני Joco עם שירי אלבומיה.
בשנת 2019 יצא הסינגל "תחת עץ האהבה" דואט עם יובל בנאי מתוך המופע "יובל שר יוסי". השיר זכה להשמעות רבות ונכנס לפלייליסט של גלגלצ ותחנות רדיו נוספות.
בשנת 2020 יצא השיר "אם ננעלו" במסגרת פרויקט "מנגינות לשעת חרום", שיזמו המוזיקאיות עדי שחם ונומקה, ומורכב כולו משירים שנכתבו במהלך הסגר הראשון בתקופת הקורונה. בפרויקט שותפות, בין היתר, אביגיל קובארי, ספיר וולך, אלה רונן ואחרות. השיר זכה להשמעות רבות ונבחר למקום 27 במצעד השנתי של תחנת הרדיו כאן 88. באותה שנה השתתפה בפסטיבל "אינדיזוםזום" אשר שודר בהקצה ביום העצמאות, והועבר בשידור ישיר באמצעות ה-ZOOM עקב מגפת הקורונה. המופע שודר במשך שש שעות וצפו בו אלפי צופים. במופע השתתפו בין היתר איה זהבי פייגלין, גבע אלון, עינב ג'קסון כהן, עומר מושקוביץ, זוהר גינזבורג, אלישע בנאי, סיון טלמור, עדי-קשת כהן, עומר קורן ואחרים.
דיסקוגרפיה

Happy Today ‏ׁׁׁ(2010)
Everything is Here ‏(2014)
מקום (2017)
דיסקוגרפיה > הקלטות נוספות

השעה הכי יפה (2017)
מנגינות לשעת חירום (2020)
תמונת מצב (2021)
הערות שוליים

↑  המסלול ליצירה והפקה מוזיקלית, אתר בית הספר פלוטו למוזיקה, סאונד והפקה מוזיקלית
↑  מכללת BPM, דף המרצה
↑  פלייבק - אנסמבל הפלייבק הישראלי, קריאת זן, הארץ
↑   ניצן פינקו, "העולם דפוק ולא שוויוני. הביט הנכון יתקן אותו", באתר הארץ, 5 בספטמבר 2020
↑  ליה פן, האלבום של לירון משולם: צלילים מהחיים, באתר הארץ, 29 בנובמבר 2010
↑  עמי פרידמן, באהבה ממוקי, נעם רותם ואביב גדג': זה מה שמחכה לכם בפסטיבל הפסנתר 2017, באתר ynet, 4 בספטמבר 2017
↑  עמי פרידמן, אינדינגב 2014 מציג: ברי סחרוף, באתר ynet, 10 בספטמבר 2014
↑   יאיר בריל, פלורה נותנת לדמיון שלה לעוף, באתר הארץ, 11 בספטמבר 2017
↑  "תמונת מצב": אלבום חדש מציב את האינדי המקומי במרכז, מערכת Time Out ‏, 25 באפריל 2021
↑  עכבר העיר אונליין, סצנת האינדי מציגה: אוסף חדש של שירי מחאה, באתר הארץ, 4 בספטמבר 2011
↑  פרשנות חדשה לשירי ההגדה, אתר הבית של בית אבי חי
↑  האזינו לשיר חדש של אלון עדר מתוך פרויקט "השעה הכי יפה", משירי יותם ראובני, באתר וואלה, 24 בפברואר 2015
↑  שיר הדס מאיר, עושה לי את הצהריים, התכנית של הדס מאיר, גלגלצ
↑  יעקב בר-און, ‏"פסק זמן": נומקה ועדי שחם עם אלבום פרי תקופת הקורונה, באתר מעריב אונליין, 22 ביוני 2020
↑  שירי השנה של כאן 88, תש"פ, 30 שירי השנה הישראליים שבחרו אנשי כאן 88, מערכת כאן, 17 בספטמבר 2020
↑  יובל אראל‏, פסטיבל אינדי זומזום יוצא לדרך, בבלוג של יובל אראל, מגזין מוזיקה ותרבות, 26 באפריל 2020
| --- | --- |
בקרת זהויות :  NLI: 987007399689605171  MusicBrainz: 873b806d-bd5b-408a-8b6e-d2476dbea3a3  VIAF: 28153237914329212991   WorldCat (עם VIAF): 28153237914329212991 
פלורה, תמונה מההופעה "מנגינות לשעת חירום", צילום: יואב קרן
פינלי נוקס

פינלי נוקס (באנגלית: Finlay Knox; נולד ב-8 בינואר 2001) הוא שחיין קנדי, אלוף עולם (דוחה 2024) ואלוף המשחקים הפאן-אמריקאיים (סנטיאגו 2023) במשחה ל-200 מטר מעורב אישי.
ביוגרפיה

נוקס נולד באנגליה, ובגיל שנתיים עבר עם משפחתו לניו זילנד. כשהיה בן שבע היגרה משפחתו לקנדה.
ביוגרפיה > 2018 > מדליית ארד במשחקים האולימפיים לנוער

באולימפיאדת הנוער בואנוס איירס שנערכה באוקטובר זכה במדליית ארד במשחה ל-200 מטר מעורב אישי בתוצאה של 2:01.91 דקות.
ביוגרפיה > 2019 > סגן אלוף העולם לנוער

באליפות העולם לנוער שנערכה באוגוסט בבודפשט שבהונגריה זכה במדליית כסף במשחה ל-200 מטר מעורב אישי בתוצאה של 1:59.44 דקות. בנוסף זכה במדליית ארד במשחה שליחים 4x100 מטר מעורב בתוצאה של 3:36.35 דקות.
ביוגרפיה > 2021

באולימפיאדת טוקוי שנערכה ביולי סיים במקום 17 במשחה ל-200 מטר מעורב אישי בתוצאה של 1:58.29 דקות.
באליפות העולם בבריכת 25 מטר שנערכה בדצמבר באבו דאבי שבאיחוד האמירויות הערביות סיים במקום חמישי במשחה ל-100 מטר מעורב אישי בשיא קנדה חדש של 51.70 שניות, ובמקום תשיעי במשחה ל-200 מטר מעורב אישי בתוצאה של 1:54.22 דקות.
ביוגרפיה > 2022

באליפות העולם שנערכה ביוני בבודפשט שבהונגריה סיים במקום 17 במשחה ל-200 מטר מעורב אישי בתוצאה של 1:59.60 דקות, ובמקום 31 במשחה ל-100 מטר פרפר בתוצאה של 53.05 שניות.
ביוגרפיה > 2022 > מדליית ארד במשחקי חבר העמים הבריטי

במשחקי חבר העמים הבריטי שנערכו ביולי-אוגוסט בברמינגהאם שבממלכה המאוחדת זכה במדליית ארד במשחה שליחים 4x100 מטר חופשי בתוצאה של 3:13.01 דקות.
ביוגרפיה > 2022 > מדליות ארד באליפות העולם בבריכת 25 מטר

באליפות העולם בבריכת 25 מטר שנערכה בדצמבר במלבורן שבאוסטרליה זכה בשתי מדליות ארד: במשחה ל-100 מטר מעורב אישי בתוצאה של 51.10 שניות, אחרי תומאס צ'קון מאיטליה (50.97 שניות) וחוויאר אסבדו מקנדה (51.05 שניות), ובמשחה ל-200 מטר מעורב אישי בשיא קנדה חדש של 1:51.04 דקות, אחרי מתיו סייטס מדרום אפריקה (1:50.15 דקות) וקרסון פוסטר מארצות הברית (1:50.96 דקות). בנוסף, סיים במקום תשיעי במשחה ל-400 מטר מעורב אישי בתוצאה של 4:07.12 דקות. כמו-כן, סיים במקום שישי במשחה שליחים 4x100 מטר מעורב בתוצאה של 3:23.44 דקות, במקום חמישי במשחה שליחים 4x100 מטר חופשי (לאחר ששחה בשלב המוקדמות), ובמקום שביעי במשחה שליחים 4x200 מטר חופשי בתוצאה של 6:56.02 דקות.
ביוגרפיה > 2023

באליפות העולם שנערכה ביולי בפוקואוקה שביפן סיים במקום 13 במשחה ל-200 מטר מעורב אישי בתוצאה של 1:58.23 דקות. בנוסף, סיים במקום חמישי במשחה שליחים 4x100 מטר חופשי בתוצאה של 3:12.05 דקות, ובמקום 12 במשחה שליחים 4x200 מטר חופשי בתוצאה של 7:10.67 דקות.
ביוגרפיה > 2023 > אלוף המשחקים הפאן-אמריקאיים

במשחקים הפאן-אמריקאיים שנערכו באוקטובר בסנטיאגו דה צ'ילה שבצ'ילה זכה במדליית זהב במשחה ל-200 מטר מעורב אישי בתוצאה של 1:57.84 דקות. בנוסף, זכה בארבע מדליות ארד: במשחה שליחים 4x100 מטר חופשי, במשחה שליחים 4x200 מטר חופשי, במשחה שליחים 4x100 מטר מעורב, ובמשחה שליחים 4x100 מטר חופשי משולב.
ביוגרפיה > 2024

באליפות העולם שנערכה בפברואר בדוחה שבקטר זכה נוקס במדליית זהב במשחה ל-200 מטר מעורב אישי בשיא קנדה חדש של 1:56.64 דקות, לפני קרסון פוסטר מארצות הברית (1:56.97 דקות) ונאנדור נמט מהונגריה (1:57.42 דקות). בנוסף, סיים במקום תשיעי במשחה ל-50 מטר פרפר בשיא קנדה חדש של 23.25 שניות, ובמקום 12 במשחה ל-100 מטר פרפר בתוצאה של 52.07 שניות. כמו-כן, סיים במקום רביעי במשחה שליחים 4x100 מטר מעורב בתוצאה של 3:32.89 דקות, במקום רביעי במשחה שליחים 4x100 מטר חופשי משולב בתוצאה של 3:23.79 דקות, במקום עשירי במשחה שליחים 4x200 מטר חופשי בתוצאה של 7:13.29 דקות, ובמקום 11 במשחה שליחים 4x100 מטר חופשי בתוצאה של 3:15.74 דקות.
שיאים אישים > בריכה אולימפית

50 מטר חופשי: 23.14 שניות (2023)
100 מטר חופשי: 49.23 שניות (2022)
200 מטר חופשי: 1:47.92 דקות (2022)
100 מטר גב: 55.25 שניות (2023)
50 מטר חזה: 28.48 שניות (2023)
100 מטר חזה: 1:01.29 דקות (2023)
200 מטר חזה: 2:13.96 דקות (2022)
50 מטר פרפר: 23.25 שניות (2024), שיא קנדה
100 מטר פרפר: 51.86 שניות (2022)
200 מטר מעורב אישי: 1:56.07 דקות (2024), שיא קנדה
שיאים אישים > בריכת 25 מטר

200 מטר חופשי: 1:43.96 דקות (2022)
100 מטר גב: 50.40 שניות (2022)
50 מטר חזה: 27.71 שניות (2022)
200 מטר חזה: 2:08.68 דקות (2023)
100 מטר פרפר: 51.24 שניות (2022)
100 מטר מעורב אישי: 51.10 שניות (2022)
200 מטר מעורב אישי: 1:51.04 דקות (2022), שיא קנדה
400 מטר מעורב אישי: 4:07.09 דקות (2022)
צחיח אבן ח'וזיימה

|  מידע כללי |
| --- | --- |
 מאת:  אבן ח'וזיימה
 שפת המקור:  ערבית
 נושא:  חדית' 
 
צחיח אבן ח'וזיימה (בערבית: صحيح ابن خزيمة) הוא אוסף של חדית' שאוגד ונערך על ידי האימאם אבן ח'וזיימה (אנ'). הספר נחשב לאחד הספרים המאומתים ביותר בתחום החדית' עבור המוסלמים הסונים.
ראו גם

צחיח אל-בוח'ארי
צחיח מוסלם
סונן אבו דאוד
הערות שוליים

↑  Sahih Ibn Khuzaymah; Arabic, 3 Vol., kitaabun.com
↑  Sahih Ibn Khuzaymah - Ibn Khuzayma (311H) -, SifatuSafwa (באנגלית)
| --- | --- |
בקרת זהויות :  LCCN: n88263158  VIAF: 184339410   WorldCat (עם VIAF): 184339410 
ערך זה הוא קצרמרבנושא אסלאם. אתם מוזמנים לתרום לוויקיפדיה ו.
פרה מאורו

| --- | --- |
מפת פרה מאורו (הפוכה, הדרום נמצא בדרך כלל למעלה). המפה מציגה את אסיה, אפריקה ואירופה
מפת פרה מאורו (הפוכה, הדרום נמצא בדרך כלל למעלה). המפה מציגה את אסיה, אפריקה ואירופה
 לידה:  1385 בערך ונציה, הרפובליקה של ונציה 
 פטירה:  1459 ונציה, הרפובליקה של ונציה 
 ענף מדעי:  גאוגרפיה
 מקום מגורים:  ונציה
 תרומות עיקריות
 ב-1457 שרטט מפה מדויקת להפליא של העולם הישן
 
פרה מאורו (באיטלקית: Fra Mauro;‏ 1385 בערך – 1459) היה נזיר וקרטוגרף ונציאני בן המאה ה-15, איש המסדר הקמלדולסי, שהכין וייצר את מפותיו במנזר סן מיקלה באי מוראנו בלגונה של ונציה. ב-1457 הוא שרטט מפה מדויקת להפליא של העולם הישן והוסיף לה הערות רבות, המשקפות את הידע הגאוגרפי של זמנו. המפה ידועה כיום בשם "מפת פרה מאורו". מהדורה מוערת שלה הוצאה לאור ב-2006 על ידי פיירו פלקטה (Piero Falcheta).
מפת 1459

פרה מאורו הכין את המפה באישורו של אפונסו החמישי, מלך פורטוגל. אנדראה ביאנקו, ספן וקרטוגרף שיצר ב-1436 אטלס ובו מפה הקרויה על-שמו "מפת ביאנקו", השתתף עם פרה מאורו בהכנת המפה, כפי שמעידים רישומי התשלומים שקיבל בין השנים 1448 ו-1459. המפה הושלמה ב-24 באפריל 1459 ונשלחה לפורטוגל אך לא שרדה עד ימינו. אל המפה צורף מכתב משליט ונציה אל הנסיך אנריקה הספן, דודו של אפונסו החמישי. המכתב מחזק את ידי אנריקה ומפציר בו להמשיך לממן מסעות מחקר. פרה מאורו נפטר שנה אחר כך, ב-1460, בעודו מכין העתק מן המפה עבור הסניוריה של ונציה, והמלאכה הושלמה על ידי אנדראה ביאנקו. מדליה הונפקה לכבודו של פרה מאורו עוד בימיו ובה הוא מכונה "Geographus incomparabilis" ("גאוגרף שאין שני לו").
המזרח הרחוק

מפת פרה מאורו הושפעה מן הגאוגרפיה הסינית, כפי שעולה מדבריו של ניקולו דה קונטי, ונציאני גם הוא. השפעות אלה כוללות כפי הנראה גם טעויות, כמו הנהר העצום הזורם ממרכז אפריקה אל הים האדום.
מפות אחרות

ידוע כי שרדו לימינו שני העתקים בלבד ממפותיו האחרות של פרה מאורו. אחת היא מפה פורטולנית המצויה בספריית הוותיקן (Codice Borgiano V), שהוצאה לאור ב-1944 על ידי רוברטו אלמאיה (Roberto Almagià). השנייה זוהתה על ידי אנטוניו ראטי כהעתק מ-1541 של מפה אבודה של פרה מאורו שהכין ג'ורג'ו קלפודה מקנדיה; מפה זו נמכרה ב-1984 במכירה פומבית במילנו לאספן פרטי, וכפי הנראה נמצאת כיום בצרפת.
הוקרה לפועלו

מכתש פרה מאורו ותצורת פרה מאורו בירח נקראים על שמו, שאסטרונאוטים מן החללית אפולו 14 ביקרו בהם. צוות אפולו 13 ניסה גם הוא להגיע אליהם, אך נאלץ לשוב על עקבותיו בשל תקלה טכנית.
הערות שוליים

↑  Paul K. Manansala Nicolo de Conti, in Quests of the Dragon and Bird Clan website, accessed 2008-03-17
↑  Roberto Almagià, Monumenta cartographica vaticana, (Rome 1944) I:32-40; Heinrich Winter, "The Fra Mauro Portolan Chart in the Vatican" Imago Mundi 16 (1962), pp. 17-28.
↑  Galleria Salomon Agustoni Agrati, 24 October 1984, 40,000,000 lire .
↑  Antonio Ratti, " A Lost Map of Fra Mauro Found in a Sixteenth Century Copy" Imago Mundi 40 (1988), pp. 77-85..
| --- | --- |
בקרת זהויות :  NLI: 987007265287005171  PLWABN: 9810692951405606  BnF: cb154040146 (data)  DSI: 5769  GND: 100857353  ICCU: PUVV242472  ISNI: 0000 0003 6264 6125  LCCN: n87863364  NLG: 94134  NTA: 073132721  SELIBR: 399433  SNAC: w6rn75zg  SUDOC: 113889364  ULAN: 500336389  VIAF: 226746684   WorldCat (עם VIAF): 226746684
פליקס אהרונוביץ'

| --- | --- |

 לידה:  18 ביולי 1988 (בן 36) אודסה, ברה"מ 
 מידע כללי
 מדינה:  ישראל 
 השכלה:  אוניברסיטת המדינה של פנסילבניה 
 משקל:  63 ק"ג 
 גובה:  1.68 מטרים
 ספורט
 ענף ספורט:  התעמלות מכשירים, התעמלות 
 
פליקס אהרונוביץ' (ברוסית: Феликс Аронович; נולד ב-18 ביולי 1988) הוא מתעמל ישראלי.
ביוגרפיה

אהרונוביץ' נולד באודסה (כיום באוקראינה), עלה עם משפחתו לישראל וגדל בקריית ביאליק.
בשנת 2006 השתתף לראשונה באליפות העולם בהתעמלות, שנערכה באורהוס, וסיים במקום ה-113 בקרב-רב.
באליפות העולם שנערכה ברוטרדם ב-2010 לא הגיע להישגים גבוהים. הוא סיים במקום ה-69 בסוס הסמוכות, במקום ה-75 בטבעות, במקום ה-81 בקרב-רב, במקום ה-109 במקבילים, במקום ה-131 במתח, במקום ה-189 בתרגיל הקרקע ובמקום ה-238 בסוס הקפיצות. באותה שנה החל להתאמן באוניברסיטת המדינה של פנסילבניה.
באליפות אירופה בהתעמלות שנערכה במונפלייה ב-2012 עלה לגמר הקרב-רב מהמקום ה-11, והבטיח את מקומו באולימפיאדת לונדון. כן סיים במקום ה-38 במקבילים, במקום ה-39 בטבעות, במקום ה-46 במתח, במקום ה-52 בתרגיל הקרקע ובמקום ה-80 בסוס הסמוכות.
באולימפיאדה עצמה סיים במקום ה-32 בקרב-רב (4 מקומות פחות מהמקום שהיה מקנה לו מקום בגמר). כן סיים במקום ה-44 בסוס הסמוכות, במקום ה-48 במקבילים, במקום ה-51 בטבעות ובקרקע, במקום ה-56 במתח ובמקום ה-68 בקפיצות.
צחי קומה

| --- | --- |

 לידה:  7 בספטמבר 1982 (בן 42) טבריה, ישראל
 מדינה:  ישראל ישראל
 עיסוק:  עיתונאי
צחי קומה (נולד ב-7 בספטמבר 1982) הוא עיתונאי, מפיק ומנחה טלוויזיה ורדיו ישראלי וסגן העורך הראשי של וואלה.
ביוגרפיה

צחי קומה נולד וגדל בטבריה. לאחר שירותו הצבאי כמפקד טירוני מקא"ם וסגן מפקד מחנה אוגדה 366, עבר לתל אביב והחל לעסוק בייעוץ תקשורתי, אסטרטגיה, הפקות ויחסי ציבור.
ב-2007 החל לשמש כראש דסק הבידור, התרבות והחברה של "ידיעות אחרונות" ועורך מדור הרכילות "העלוקה", מדור אותו כתב במשך 13 שנים.
החל משנת 2008 הגיש פינת בידור בתוכנית הבוקר של ערוץ 2 וערוץ 10 וכן בתחנות רדיו שונות ובהן רדיו ללא הפסקה ורדיו ירושלים.
בשנת 2009 החל להרצות ולהנחות אירועים שונים ברחבי ישראל.
בשנת 2012 הנחה את תוכנית הראיונות "שמועה אופנתית" בערוץ האופנה. בשל הצלחת התוכנית, היא שודרה גם בערוץ 10. ב-2013 הגיש את התוכנית "שמועות" בערוץ 10, תוכנית ראיונות אישית בה הוא מעמת ידוענים עם שמועות שהתפרסמו עליהם.
בתחילת 2015 החל להנחות תוכנית שבועית בשם "סלבריישן" בערוץ 2 של רשת.
באוקטובר 2015 החל להנחות תוכנית רדיו ברדיוס 100FM וברדיו לב המדינה בשם "עולים קומה", שם הוא מסכם את השבוע האחרון, כשלצידו ידוען אורח.
במקביל לעבודתו ב"ידיעות אחרונות", החל קומה ליצור סרטי דוקו לזכיינית ערוץ 2 - רשת. במקביל פיתח את תוכנית האולפן שלו ויצא לראיין את הסלבריטאים בסביבתם הטבעית, בביתם ("סלבריישן עד הבית"). התוכנית שודרה ברצועת הפריים טיים של הערוץ.
בשנת 2017 פיתח יחד עם רן עוזר את פורמט הטלוויזיה "פושאפ", תוכנית ראיונות עם סלבריטאים בחדר הכושר, בה נוגע קומה בנושאים של דימוי גוף, ביטחון עצמי, הרגלי כושר והתזונה של הסלבריטאים.
בשנת 2019 התחתן עם בן זוגו רן עוזר, בעל משרד יחסי ציבור, תוכן ואסטרטגיה.
בשנת 2020, עם פרוץ משבר מגפת הקורונה בישראל, הקים אתר חדש הנושא את שמו שעוסק בתוכן בשלל תחומים ובמדור המלצות - "צחי קומה ממליץ", שבו הוא מפרסם מוצרים שונים. הוא עוסק בפרסומת גם ברשתות החברתיות.
באוקטובר 2021, העונה השישית של תוכנית האירוח "סלבריישן" בהגשתו עלתה לשידור בערוץ רשת 13 וזכתה להצלחה רבה. בעונה התארחו בין היתר: רן דנקר, מירי מסיקה, עדן חסון, חנה לסלאו, יובל המבולבל ועוד.
בשנת 2024 מונה קומה לסגן העורך הראשי של וואלה.
קומה מפיק ומנחה מופעים ופאנלים מקצועיים בנושאים שונים ומנחה סדנאות העצמה אישית, ביטחון עצמי, עמידה מול קהל, שפת גוף ותקשורת בין אישית.
הערות שוליים

↑  טלטלות בתקשורת הישראלית: גולן יוכפז עוזב את חדשות רשת, צחי קומה את "ידיעות", באתר וואלה, 28 במאי 2019
↑  הזמינו אתכם ל"סלבריישן" ? באתר רשת
אביעד קדרון‏, מלך השכונה: "סלבריישן" מנפצת את בועת הסלבס ומתנפצת בעצמה, באתר וואלה, 4 בינואר 2015
↑  אורן פרסיקו, סגן עורך "וואלה", צחי קומה, מפרסם במקביל מוצרים וחברות מסחריות, באתר העין השביעית, 19 ביוני 2024
קאלאנדי

| --- | --- |
 מדינות:  הודו
 אזורים:  אסיה
 שפת אם:  750 (2004)
 משפחה:  דראווידית דרומית לא ידוע קאלאנדי
 לאום:  הודו הודו
 קוד ISO 639-3:  wkl 
 ראו גם:  שפה • כתב • רשימת שפות
 
קאלאנדי (באנגלית: Kalanadi) היא שפה דראווידית דרומית המדוברת בדרום מערב מחוז וויאנאד בקרלה, שבהודו. לשפה אין ניבים; השפה קרובה ב-75% למלאיאלאם, ב-72% - 75% לניב הוויאנאד של קוריצ'ייה, ב-79% - 83% למולו קורומבה וב-81% לקונדובאדי. מפאת האוכלוסייה המועטה הדוברת את השפה והחוסר במקומות יישוב ייחודיים לדוברי השפה, נראה כי השפה אינה בשימוש יומיומי ודוברי השפה מדברים מלאיאלאם עם הסביבה. הדור הצעיר הדובר את השפה ככל הנראה עובר למלאיאלאם ויודע קרוא וכתוב בשפה.